# Manga!

Manga! va ser un programa del Canal 33 dirigit i presentat per Óscar Valiente que va emetre una cinquantena de sèries i pel·lícules d'anime des de 1996 fins al 1998.

## Història

El programa es va estrenar el 22 de gener de 1996 com a alternativa a l'espai juvenil de TV3, principalment el Club Super3, el qual també emetia sèries d'animació japonesa durant horari infantil. Consegüentment, Manga! va emetre anime dirigit a adults i joves adults que es caracteritzava per estar centrat en el gènere d'acció, i fins i tot per mostrar ocasionalment contingut explícit.
Va constar de tres temporades, les quals es van dividir en una primera temporada (gener-setembre 1996) que s'emetia els dilluns al vespre, una segona temporada (octubre 1996-juny 1997) que s'emetia el dissabte al migdia i la tercera temporada (juliol 1997-setembre 1998), que es va emetre els dimarts i dijous al vespre i que, majoritàriament, es va limitar a emetre contingut antic durant el darrer any del programa i va acabar desapareixent.
Els animes que van aparèixer a Manga! provenien en la seva gran majoria de la distribuidora Manga Films. El 1997, Televisió de Catalunya va ser acusada pel PSC de comprar-ne les llicències per un valor de 4.000 milions de pessetes (37,7 milions d'euros amb la inflació).

## El programa

Encara que el programa emetia directament les pel·lícules en els seus inicis, l'espai va començar a dedicar uns minuts a presentar el contingut que s'emetria a continuació a partir de la seva quarta entrega, ja que la intenció era que l'aficionat entengués el que estava a punt de veure. Óscar Valiente s'encarregava de fer les seves dissertacions en un plató decorat amb revistes, còmics, pòsters i marxandatge d'importació que prestava Norma Còmics. El primer programa va començar amb el llargmetratge Akira i va tenir de mitjana un 3,9% de share.
Manga! va formar part de l'època daurada del manga i l'anime a Catalunya, i va ser el programa de televisió que va obrir el camí a altres espais juvenils que es caracteritzaven per promoure sèries d'animació japonesa, com el programa 3XL.net (2000-2007), 3XL.cat (2007-2010) i el posterior Canal 3XL (2010-2012).

## Anime emès a Manga!
### Primera temporada: dilluns a la nit

| Data d'emissió | Títol | Direcció | Any | Tipus |
| 22/01/1996 | Akira | Katsuhiro Otomo | 1988 | Pel·lícula |
| 29/01/1996 | Grey: Objectiu digital (Grey: Dijitaru tāgetto) | Satoshi Dezaki | 1986 | Pel·lícula |
| 05/02/1996 | Reial Força Espacial (Ōritsu Uchūgun: Oneamisu no Tsubasa) | Hiroyuki Yamaga | 1987 | Pel·lícula |
| 12/02/1996 | Arió (Arion) | Yoshikazu Yasuhiko | 1986 | Pel·lícula |
| 19/02/1996 | La llegenda dels herois a la galàxia (Ginga Eiyuu Densetsu: Waga Yuku wa Hoshi no Taikai) | Noboru Ishiguro | 1989 | OVA |
| 26/02/1996 | Lensman (SF Shinseiki Lensman) | Yoshiaki Kawajiri, Kazuyuki Hirokawa | 1984 | Pel·lícula |
| 04/03/1996 | Venus Wars (Venus Senki) | Yoshikazu Yasuhiko | 1989 | Pel·lícula |
| 11/03/1996 | El professional (Golgo 13) (Golgo 13) | Osamu Dezaki | 1983 | Pel·lícula |
| 18/03/1996 | Dominion Tank Police (Dominion) | Takaaki Ishiyama, Koichi Mashimo | 1988 | OVA (4 episodis) |
| 25/03/1996 | Patlabor (Kidō keisatsu patorebā: Gekijō-ban) | Mamoru Oshii | 1989 | Pel·lícula |
| 08/04/1996 | El vent d'Amnèsia (Kaze no na wa amunejia) | Kazuo Yamazaki | 1990 | Pel·lícula |
| 15/04/1996 | Macross II (Chōjikū Yōsai Macross II: Lovers Again) | Kenichi Yatagai | 1992 | OVA (6 episodis) |
| 22/04/1996 | El món de Rumiko: Viatge pel foc (Rūmikku Wārudo: Faiā Torippā) | Motosuke Takahashi, Osamu Uemura | 1985 | OVA |
| 22/04/1996 | El món de Rumiko: La diana riallera (Rūmikku Wārudo: Warau hyōteki) | Motosuke Takahashi, Osamu Uemura | 1987 | OVA |
| 06/05/96 | Porco Rosso | Hayao Miyazaki | 1992 | Pel·lícula |
| 20/05/1996 | Moldiver | Hiroyuki Kitazume | 1993 | OVA (6 episodis) |
| 27/05/1996 | El món de la Rumiko: El bosc de la sirena (Rūmikku Wārudo: Ningyō no Mori) | Takaya Mizutani | 1991 | OVA (6 episodis) |
| 10/06/1996 | Aventurer espacial Cobra (Space Adventure Cobra) | Osamu Dezaki | 1982 | Pel·lícula |
| 24/06/1996 | Lupin III: El castell de Cagliostro (Rupan sansei: Kariosutoro no shiro) | Hayao Miyazaki | 1979 | Pel·lícula |
| 01/07/1996 | Appleseed | Kazuyoshi Katayama | 1988 | OVA |
| 08/07/96 | Ranma 1/2 | Koji Sawai, Junji Nishimura | 1993 | Pel·lícula |
| 15/07/1996 | Roujin Z | Hiroyuki Kitakubo | 1991 | OVA |
| 29/07/1996 | La llegenda dels quatre reis dracs (Sōryūden) | Hisayuki Toriumi, Kyosuke Mikuriya, Norio Kashima | 1991 | OVA (12 episodis) |
| 12/08/96 | Green Legend Ran | Satoshi Saga | 1992 | |
| 02/09/1996 | Oh! My Goddess (Aa! Megami-sama) | Hiroaki Gôda | 1993 | OVA (6 episodis) |

### Segona temporada: dissabte al migdia

| Data d'emissió | Títol | Direcció | Any | Tipus |
| 12/10/1996 | Tenchi Muyo (Tenchi Muyō! Ryōōki) | | | OVA (7 episodis) |
| 19/10/1996 | Kishin Heidan | Takaaki Ishiyama, Kazunori Mizuno | 1993 | OVA (7 episodis) |
| 23/11/1996 | Doomed Megalopolis (Teito Monogatari) | Masaki Kajishima | 1992 | OVA (4 episodis) |
| 07/12/1996 | El món de la Rumiko: Maris, la noia meravellosa (Rūmikku Wārudo: Za Sūpāgyaru) | | | OVA |
| 21/12/1996 | RG Veda (Seiden: Rigu Vēda) | Hiroyuki Ebata, Takamasa Ikegami | 1991 | OVA (2 episodis) |
| 28/12/1996 | La guerra de Lodoss (Rōdosu-tō Senki) | | | OVA (13 episodis) |
| 04/01/97 | Record of the Lodoss War | Akinori Nagaoka, Akio Sakai, Katsuhisa Yamada | 1990 |
| 11/01/1997 | Alita, àngel de combat (GUNNM) | Hiroshi Fukutomi | 1993 | OVA (2 episodis) |
| 25/01/1997 | Dangaioh (Haja Taisei Dangaiō) | Toshihiro Hirano | 1987 | OVA (2/3 episodis) |
| 08/02/1997 | 3x3 ulls (Sazan Aizu) | Daisuke Nishio | 1991 | OVA (2/3 episodis) |
| 08/03/1997 | The cockpit | | | OVA (3 episodis) |
| 15/03/1997 | Tokyo Babylon | | | OVA (2 episodis) |
| 22/03/1997 | Projecte A-KO (Purojekkuto Ako, 2: Daitokuji Zaibatsu no Inbou; 3: Shindorera Rapusodei; Kanketsuron; Ako the VS) | | | OVA (6 episodis) |
| 05/04/1997 | El puny de l'estel del nord (Hokuto no Ken) | Toyoo Ashida | 1986 | Pel·lícula |
| 12/04/1997 | Devilman (Debiruman Tanjō Hen) | Umanosuke Iida | 1987 | OVA (3 episodis) |
| 19/04/1997 | Ultimate Teacher (Kyōfun no Bio-Ningen Saishū Kyōshi) | Toyoo Ashida | 1988 | OVA |
| 03/05/1997 | Macross Plus | Shoji Kawamori, Shin'ichirō Watanabe | 1994 | OVA (1/4 episodis) |
| 10/05/1997 | Jutge de les tenebres (Yami no Shihōkan Judge) | Hiroshi Negishi | 1991 | OVA |
| 17/05/1997 | Quedes detingut! (Taiho Shichauzo) | Kazuhiro Furuhashi | 1994 | OVA (3 episodis) |
| 07/06/1997 | Odin (Odin, Kōshi Hansen Starlight) | Eiichi Yamamoto, Takeshi Shirado, Toshio Masuda | 1985 | Pel·lícula |
| 14/06/1997 | Hiroshima (Hadashi no Gen) | Mori Masaki | 1983 | Pel·lícula |

### Tercera temporada: dimarts i dijous a la nit

| Data d'emissió | Títol | Direcció | Any | Tipus |
| 09/10/1997 | Bubblegum Crisis | Katsuhito Akiyama, Hiroki Hayashi, Masami Ôbari | 1987 | OVA (8 episodis) |
| 16/10/1997 | Megazone 23 | Ichirô Itano | 1985 | OVA (4 episodis) |
| 06/11/1997 | Plastic Little | Kinji Yoshimoto | 1994 | OVA |
| 20/11/1997 | Riding Bean | Yasuo Hasegawa | 1989 | OVA |
| 25/12/1997 | Goku Midnight Eye (Midnight Eye Gokū) | Yoshiaki Kawajiri | 1989 | OVA (2 episodis) |
| 28/01/1998 | Miyu, la princesa vampira (Vanpaia Miyu) | | | OVA (4 episodis) |
| 04/03/1998 | Goshu, el violoncel·lista (Sero Hiki no Gōshu) | | | Pel·lícula |
| 27/05/1998 | L'heroica llegenda d'Arislan (Arusurān Senki) | | | OVA (6 episodis) |

## Notes

* ↑ Durant l'agost i setembre de 1996, l'espai va rebre el nom de Manga Mix.
* ↑ Data d'emissió estimada però no confirmada.
* ↑ Títol primer doblatge: Estàs arrestat!

## Referències

* 1 2 BARCELONA, JOSEP M. BERENGUERAS /. «20 anys de febre manga», 29-10-2014. [Consulta: 15 gener 2022].
* ↑ «Edición del sábado, 28 junio 1997, página 12 - Hemeroteca - Lavanguardia.es». [Consulta: 17 gener 2022].
* 1 2 «Avui. 12/2/1996.». [Consulta: 16 gener 2022].
* ↑ «https://twitter.com/oscarvaliente_/status/1253755263179542529». [Consulta: 16 gener 2022].
* ↑ Barcelona, JOSEP M. BERENGUERAS /. «El manga assalta Montjuïc», 01-11-2012. [Consulta: 17 gener 2022].